text: 魏景琦，號方齋，河南歸德府永城縣人，明末官員。生平.崇禎十二年成庚辰進士，欽授廣西道御史，巡視西城。後落職還鄉，永城知縣傅振鐸將原四川重慶總兵官劉超的守城之任剝奪，改屬魏景琦。劉超大為恚恨，崇禎十五年薊遼總督範志完疏薦劉超任保定總兵，兵科給事中方士亮論超觀望逗留，不堪任，遂詔令歸鄉。劉超得知方士亮疏乃舉人喬明楷為之，因喬與超有舊怨，而士亮為楷兄明栴同門友，遂在十一月一日擐甲操兵，至御史魏景琦家，手刃之，景琦祖父子孫五世三十餘人，一時遇害。復殺喬明楷與總練生員王奇珍。次年正月二十一日，巡撫王漢帥師征討劉超，失機遇害。超據城叛，至四月鳳陽總督馬士英擒之，傳首九邊，亂始平。家族.母蔣氏，遇劉超之變，抱重孫女投水死。妻洪氏，自縊死。
metadata: erhwenkuo/wikipedia-zhtw
metadata: 魏景琦
metadata: https://zh.wikipedia.org/wiki?curid=7538456